Beetebuerg
Beetebuerg ass eng lëtzebuergesch Uertschaft am Süde vum Land an den Haaptuert vun der Gemeng mat dem selwechten Numm.

Geographie 
Beetebuerg läit am Uelzechtdall do wou d'Diddelengerbaach an d'Uelzecht leeft.

D'Nopeschuertschafte vu Beetebuerg sinn:

 Fenneng 
 Hunchereng 
 Obeler 
 Diddeleng 
 Helleng
 Peppeng
 Léiweng
 Leideleng

Verkéier

Eisebunn 
D'Gare vu Beetebuerg gehéiert zur CFL-Linn 6 a läit op der internationaler Streck Lëtzebuerg-Dijon.

D'Rangéiergare mat 28 Sënnergleiser gouf an den 1980er Jore gebaut a krut ee Container-Terminal derbäi. Doduerch ass Beetebuerg zu engem wichtege Glidd am internationale Wuerentransport op der Nord-Süd-Achs ginn.

Stroossen an Autobunnen  
Beetebuerg hänkt um Stroossennetz iwwer d'Dräikantonstrooss an d'N31 an och iwwer den CR132 an den CR163.

Laanscht Beetebuerg mat dräi Uschlëss ginn d'Autobunn A13, an d'Autobunn A3.

Zu der Beetebuerger Mobilitéit gehéieren d'RGTR-Linnen 194, 200, 304, 305 an 307 an de Flexibus vun der Gemeng Beetebuerg deen ee gratis an der Gemeng Beetebuerg benotze kann.

Kuckeswäertes zu Beetebuerg 

 Kierch Beetebuerg
 Collart Schlass 
 Märchepark Beetebuerg

Natur an Ëmwelt 
De Projet Naturbëschreservat Naturbësch - Beetebuerger Bësch

Kino zu Beetebuerg 
Le Paris

Radio zu Beetebuerg 
Radio Locale Réiserbann-Betebuerg

Kuckt och

Um Spaweck 

 Offiziell Säit vun der Gemeng Beetebuerg
 Websäit vum Parc merveilleux zu Beetebuerg

Uertschaften zu Lëtzebuerg